गैंगस्टर ने 20 मिनट खेत में दौड़ाई स्कॉर्पियो, दोनों हाथों में पिस्टल लेकर STF पर गोलियां दागीं
Half an hour before the encounter of notorious Anil Dujana in Meerut's Jani;ताबड़तोड़ फायरिंग और ढेर हुआ अनिल दुजाना
UP STF ने हत्या के 18 केसों में आरोपी गैंगस्टर अनिल दुजाना का गुरुवार को मेरठ में एनकाउंटर कर दिया। दुजाना 3 साल से दिल्ली की जेल में बंद था और जमानत पर छूटने के बाद से फरार चल रहा था। STF को गुरुवार को दुजाना की लोकेशन पता चली और साथ ही यह भी कि उसने दिल्ली के एक कारोबारी के मर्डर की सुपारी ली थी। इसकी प्लानिंग के लिए वह मुजफ्फरनगर जा रहा था।
STF ने जब दुजाना का पीछा किया तो वह खेतों में स्कॉर्पियो लेकर चला गया। 20 मिनट तक खेत में गाड़ी दौड़ाता रहा। जब गाड़ी खंभे से टकराई तो दुजाना गाड़ी से उतरा और दोनों हाथों में पिस्टल लेकर STF पर फायरिंग करने लगा। एनकाउंटर में दुजाना को सीने और सिर में गोली लगी और वह ढेर हो गया।
अनिल दुजाना के एनकाउंटर के आखिरी 30 मिनट की कहानी सिलसिलेवार...
दुजाना के खिलाफ 18 मर्डर समेत 62 से ज्यादा केस दर्ज थे। वह गिरोह बनाकर हत्या और लूट की वारदात करता था। नाम न छापने की शर्त पर STF के एक अफसर ने बताया कि STF के पास पिछले 10 दिनों से इनपुट था कि जमानत पर छूटने के बाद दुजाना पश्चिमी UP में घूम रहा है। यह भी सूचना थी कि अनिल दुजाना ने मुजफ्फरनगर में किसी की हत्या की सुपारी ली है। जमानत पर बाहर आने के बाद वह कभी भी बड़ी वारदात को अंजाम दे सकता है। इसी इनपुट के सहारे STF लगातार दुजाना की खोजबीन में थी।
दोपहर 12 बजे: STF को दुजाना की सूचना मिली
गुरुवार दोपहर 12 बजे STF को सूचना मिली कि दुजाना मेरठ होते हुए बागपत से मुजफ्फरनगर जा रहा है। उसके पास दिल्ली नंबर की गाड़ी है। सूचना मिलते ही मेरठ STF की 5 टीमों को दुजाना की घेराबंदी में लगाया गया। जो अलग-अलग स्पॉट पर चेकिंग कर रही थीं। STF की तीन टीमों को जानी और भोला झाल पर लगाया गया। दो टीमें बागपत रोड पर निगरानी में लगाई गईं। पूरे इलाके में STF की टीमें फैल गई थीं। दिल्ली नंबर की हर गाड़ी को चेक किया जा रहा था।
2.45 पर ट्रेस हुई अनिल दुजाना की गाड़ी
लगभग 2.45 पर STF ने भोला झाल के पास चेकिंग में दुजाना की स्कार्पियो को ट्रेस कर लिया। STF ने चेकिंग के लिए अनिल दुजाना की गाड़ी रुकवाई, मगर उसने गाड़ी रोकी नहीं। इसके बजाय खेतों की तरफ गाड़ी दौड़ा दी। उसे पकड़ने के लिए STF की टीमें पीछे दौड़ीं। करीब 3 किलोमीटर तक खेतों में भागता रहा। अचानक सामने बिजली का पोल आ गया। गाड़ी उससे टकरा गई। आगे रास्ता भी बंद था। दुजाना भागने के लिए गाड़ी से बाहर निकला।
दोनों हाथों से STF पर की फायरिंग
अनिल दुजाना ने गाड़ी से बाहर निकलते वक्त दोनों हाथों में पिस्टल लेकर STF टीम पर फायर झोकें। अंतत: STF को जवाबी फायरिंग करनी पड़ी। STF उसे जिंदा पकड़ना चाहती थी। दोनों ओर से करीब 10 मिनट में 15 से 20 राउंड गोलियां चलीं। फायरिंग के कारण पूरा इलाके गोलियों की आवाज से गूंज उठा। तभी STF की गोली उसके सीने और सिर में गोली लगी। जिससे अनिल दुजाना जमीन पर गिर पड़ा। कमर में गोली लगना भी बताया जा रहा है। हालांकि कितनी गोली लगी है यह पोस्टमॉर्टम रिपोर्ट से ही क्लियर होगा।
कारोबारी की हत्या की सुपारी ले चुका था दुजाना
चर्चा है कि दुजाना ने मंडावली के एक कारोबारी की हत्या के लिए सुपारी ली थी। इसी वारदात को अंजाम देने की प्लानिंग के लिए वह मुजफ्फरनगर जा रहा था। वहां अपने साथियों से मिलना था। STF अनिल दुजाना के जेल से जमानत पर बाहर आने के बाद उसे ट्रेस कर रही थी। जयचंद प्रधान मर्डर केस में गवाह उसकी पत्नी संगीता को भी अनिल दुजाना बार-बार धमकी दे रहा था। पिछले सप्ताह ही उस पर दो मुकदमे हुए थे।
बताया जा रहा है कि अनिल दुजाना 10 दिन पहले जब दिल्ली की जेल से जमानत पर रिहा हुआ है। इसके बाद से ही वह STF की रडार पर था। उसकी गतिविधियों पर नजर रखी जा रही थी। इनपुट था कि जेल से बाहर आने के बाद अनिल दुजाना नया गैंग बनाने की तैयारी में है। उसने जमानत पर बाहर आकर वेस्ट UP के तमाम लोगों से मुलाकातें की हैं।
ये भी पढ़ेंः
गैंगस्टर अनिल दुजाना एनकाउंटर में मारा गया:STF से मेरठ में हुई मुठभेड़, 18 मर्डर समेत 62 केस दर्ज थे 
यूपी STF ने मेरठ में गुरुवार को गैंगस्टर अनिल दुजाना (36) को एनकाउंटर में मार गिराया। वह नोएडा के बादलपुर थाना क्षेत्र के दुजाना गांव का रहने वाला था। 3 साल से अयोध्या जेल में बंद था। कुछ समय पहले ही जमानत पर छूटा था। इसके बाद से फरार चल रहा था।
दुजाना के खिलाफ 18 मर्डर समेत 62 से ज्यादा केस दर्ज थे। वह गिरोह बनाकर हत्या और लूट की वारदात करता था। यूपी STF पिछले 6 साल में दुजाना समेत 184 एनकाउंटर कर चुकी है। पढ़ें पूरी खबर
गैंगस्टर अनिल दुजाना के गांव से रिपोर्ट, एक भाई का मर्डर, दो भाई दिल्ली जाकर बसे
पश्चिमी उत्तर प्रदेश का कुख्यात गैंगस्टर अनिल दुजाना 4 मई को मेरठ में STF के साथ हुए एनकाउंटर में मारा गया। अनिल नागर से अनिल दुजाना बने इस हार्डकोर क्रिमिनल पर 65 मुकदमे दर्ज थे। वो रंगदारी वसूलता था और पैसा न देने पर लोगों को गोली मारकर मौत के घाट उतार देता था। पढ़ें पूरी खबर